Í tilefni 300 ára afmælis Skúla Magnússonar fógeta þann 11. desember hefur GAMMA ákveðið að veita árlega verðlaun fyrir bestu meistararitgerð um fjármál eða efnahagsmál . GAMMA veitir árlega verðlaun fyrir bestu lokaritgerð í meistaranámi á sviði fjármála og efnahagsmála . Í tilefni af 300 ára afmæli Skúla Magnússonar landfógeta þann 11. desember nk. hefur GAMMA ákveðið að veita sérstök verðlaun fyrir bestu meistararitgerðina á sviði fjármála og efnahagsmála á árinu 2011 og síðan árlega héðan í frá . Verðlaunaupphæðin er 300 þúsund krónur og verða allt að þrjár ritgerðir verðlaunaðar . Umsóknarfrestur er til 1. desember næstkomandi . Innsendar ritgerðir þurfa að hafa verið samþykktar sem útskriftarverkefni í meistaranámi við íslenskan háskóla árið 2011 . Skúli Magnússon landfógeti stofnaði fyrsta íslenska hlutafélagið árið 1751 til þess að reka margvísleg iðnaðarstarfsemi hérlendis . Hlutafélagið hafði höfuðstöðvar í Reykjavík þar sem flest iðnfyrirtækin voru . Var þetta upphafið að þéttbýli þar sem síðar varð höfuðborg Íslands og hefur Skúli stundum verið nefndur faðir Reykjavíkur af þeim sökum . Hann var talnaglöggur með afbrigðum og góður fjármálamaður . Hann ritaði einnig margt um hagfræðileg málefni og vann margoft til verðlauna í Danmörku fyrir ritgerðarskrif sín . Hann reyndi fyrstur manna að meta þjóðarframleiðslu landsins svo eitthvað sé nefnt . Skúli reyndi nær einn síns liðs að innleiða nútíma atvinnuhætti hérlendis með misgóðum árangri en nafn hans ætti að vera stöðug áminning til landsins manna að sýna kjark og áræði í viðskiptum samhliða því að stunda rannsóknir í fjármálum í hagfræði .